PMIndiaData/PMIndiaSum huggingface dataset:
सशस्त्र सीमा दलाच्या कार्यकारी अधिकाऱ्यांना केंद्रीय गट ‘अ ‘ सेवा आणि संवर्ग प्रदान करायला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने सशस्त्र सीमा दलाच्या कार्यकारी अधिकाऱ्यांना केंद्रीय गट “अ” सेवा आणि संवर्ग प्रदान करायला मंजुरी दिली आहे. या अंतर्गत सहाय्यक कमांडंट ते महानिरीक्षक पदापर्यंतच्या विविध 19 पदांच्या निर्मितीसंबंधी गट “अ” वर्गाच्या अधिकाऱ्यांची समीक्षा समाविष्ट आहे, जेणेकरून सशस्त्र सीमा दलाच्या परिचालन आणि प्रशासनिक क्षमतेत वाढ होईल. सध्याच्या गट “अ” पदांची संख्या 1253 वरून 1272 करण्यात आली असून तिचा तपशील पुढीलप्रमाणे: 1. महानिरीक्षक (एसएजी स्तर )पदांमध्ये 2 ने वाढ २. उपमहानिरीक्षक /कमांडंट (जेएजी ) 2 पदांची वाढ ३. उपकमांडंट (एसटीएस स्तर) 2 पदांची वाढ ४. सहाय्यक कमांडंट (जेटीएस स्तर ) 4 पदांची वाढ
शेअर बाजारात परकीय गुंतवणूकीची मर्यादा 5 वरुन 15 टक्के करायला केंद्रीय मंत्रिमंडळाची मान्यता

भारतीय शेअर बाजार, बँकिंग कंपन्या विमा कंपन्या वायदे बाजार विनिमयात परकीय गुंतवणूकीची मर्यादा 15 टक्क्यांपर्यंत वाढावयाला केंद्रीय मंत्रिमंडळाने मान्यता दिली आहे. याआधी ही मर्यादा 5 टक्के होती. या निर्णयामुळे आधुनिक तंत्रज्ञान तसेच जागतिक उत्तम प्रथांचे पालन करुन भारतीय भांडवली बाजारांची जागतिक स्पर्धात्मकता वाढावायला मदत होणार आहे. तसेच भारतीय भांडवली बाजाराचा विकासही यामुळे होणार आहे.
बिल गेट्‌स यांनी पंतप्रधानांची भेट घेतली

बिल अँड मेलिंडा गेट्‌स फाऊंडेशनचे सहसंस्थापक आणि विश्वस्त बिल गेट्‌स यांनी आज पंतप्रधान नरेंद्र मोदी यांची भेट घेतली. स्वच्छ ऊर्जा उपक्रम, आर्थिक सर्वसमावेशकता, स्वच्छता, आरोग्य आणि पोषण हे मुद्दे चर्चेच्या केंद्रस्थानी होते. भारतात पुनर्नवीकरणीय ऊर्जा क्षेत्रात झालेल्या कामाची बिल गेट्‌स यांनी प्रशंसा केली आणि स्वच्छ ऊर्जेचा खर्च हायड्रोकार्बनच्या स्तरावर कमी करण्याच्या गरजेवर भर दिला. आर्थिक समावेशकतेसंदर्भात चांगली प्रगती होत असल्याेचे सांगून गेट्‌स यांनी या दिशेने होत असलेल्या प्रयत्नांना बळ देण्यासाठी सहकार्य देऊ केले. देशभरात हायब्रिड पेमेंट बँका स्थापन करण्यासाठी टपाल विभागाची सध्याची पायाभूत रचना मजबूत करण्याच्या मुद्दयावर देखील चर्चा झाली. आरोग्य मुद्दयासंदर्भात, विशेषत: नवीन लसी आणल्याबद्दल गेट्स यांनी प्रशंसा केली. स्वच्छ भारत अभियान आणि स्वच्छतेत सुधारण करण्यासाठी सरकारकडून होत असलेल्या प्रयत्नांबाबत यावेळी विस्तृत चर्चा झाली.
रायसीना संवाद-2021

पंतप्रधान नरेंद्र मोदी यांनी व्हर्च्युअल पद्धतीने आयोजित करण्यात आलेल्या रायसीना संवादाच्या उद्घाटनसत्राला मुख्य अतिथी रवांडाचे अध्यक्ष पॉल कागमे, डेन्मार्कचे पंतप्रधान मेट फ्रेडरिकस्न यांच्यासमवेत संबोधित केले. अतिशय महत्त्वपूर्ण अशा रासयीना संवादाच्या 6 व्या आवृत्तीचे परराष्ट्र व्यवहार मंत्रालय आणि ऑब्जर्व्हर रिसर्च फाऊंडेशन यांनी 13-16 एप्रिल दरम्यान व्हर्चुअली संयुक्तरित्या आयोजन केले आहे. 2021 साठीची संकल्पना "#व्हायरलवर्ल्ड: आऊटब्रेक्स, आऊटलायर्स आणि आऊट ऑफ कंट्रोल” ही आहे. पंतप्रधान म्हणाले की, गेले वर्षभर सुरु असलेल्या कोविड-19 संक्रमण काळात या परिषदेचे आयोजन ही मानवी इतिहासातील अतिशय महत्त्वाची घटना आहे. पंतप्रधानांनी जागतिक समुदायाला सद्य परिस्थितीसंदर्भात काही समर्पक प्रश्नांवर आत्मपरीक्षण करण्याचे आवाहन केले. केवळ लक्षणेच नाही तर मूलभूत कारणांकडे लक्ष देण्यासाठी जागतिक यंत्रणेने स्वतःला अनुकूल केले पाहिजे यावर पंतप्रधानांनी भर दिला. पंतप्रधानांनी आपले विचार आणि कृतीच्या केंद्रस्थानी मानवतेला ठेवण्याचे आवाहन केले, आणि आजचे प्रश्न सोडवणारी तसेच उद्याच्या आव्हानांचा मुकाबला करणारी प्रणाली निर्माण करण्याचे आवाहन केले. पंतप्रधानांनी महामारीविरोधात भारताने केलेल्या उपाययोजना आणि इतर देशांना केलेली मदत याविषयी तपशीलवार माहिती दिली. महामारीमुळे निर्माण झालेल्या समस्यांचा मुकाबला करण्यासाठी संयुक्त प्रयत्नांवर त्यांनी भर दिला आणि भारत जागतिक हितासाठी आपली शक्ती सामायिक करेल, असे पंतप्रधानांनी भर देऊन सांगितले.
उस्ताद हुसैन सैय्यदुद्दिन डागर यांच्या निधनाबद्दल पंतप्रधानांनाकडून शोक

पंतप्रधान नरेंद्र मोदी यांनी विख्यात हिंदुस्थानी शास्त्रीय संगीत गायक उस्ताद हुसैन डागर यांच्या निधनाबद्दल दु:ख व्यक्त केले आहे. “उस्ताद हुसैन सैय्यदुदिन डागर यांचे निधन दु:खदायक आहे. हिंदुस्थानी शास्त्रीय संगीतातील त्यांचे योगदान अनेक पिढयांपर्यंत स्मरणात राहील. भारतातील तसेच जगभरातील लोकांना उस्ताद हुसैन सैय्यदुदिन डागर यांच्या संगीताने मोहिनी घातली होती. ते संगीतप्रेमींसाठी प्रेरणादायी होते”, असे पंतप्रधानांनी म्हटले आहे.
आयसीएसआयच्या सुवर्ण महोत्सवी कार्यक्रमात पंतप्रधान करणार मार्गदर्शन

इन्स्टिटयूट ऑफ कंपनी सक्रेटरी ऑफ इंडिया (आयसीएसआय) या संस्थेच्या सुवर्ण महोत्सवी वर्षाच्या प्रारंभानिमित्त विशेष कार्यक्रम आयोजित केला आहे. या कार्यक्रमात पंतप्रधान नरेंद्र मोदी सहभागी होणार आहेत. देशभरातील कंपनी सचिवांना पंतप्रधान मोदी आज सायंकाळी 6.00 वाजता मार्गदर्शन करणार आहेत.
बिजू पटनाईक यांच्या जयंतीनिमित्त पंतप्रधानांनी त्यांना आदरांजली वाहिली

पंतप्रधान नरेंद्र मोदी यांनी बिजू पटनाईक यांच्या जयंतीनिमित्त त्यांना आदरांजली वाहिली आहे. ट्वीटमध्ये पंतप्रधान म्हणाले, "बिजू बाबू यांच्या जयंतीनिमित्त त्यांना आदरांजली. भारताबाबत त्यांची दूरदृष्टी, मानवी सक्षमीकरणावर आणि सामाजिक न्यायावर दिलेला भर आपल्या सर्वांना प्रेरणा देतो. ओदिशाच्या प्रगतीसाठी त्यांनी केलेल्या प्रयत्नांचा देशाला अभिमान आहे."
लोकमान्य टिळकांच्या जयंतीनिमित्त पंतप्रधानांचे अभिवादन

नवी दिल्ली, 23 जुलै 2021 लोकमान्य टिळकांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली. पंतप्रधानांनी आपल्या ट्विटर संदेशांच्या मालिकेत म्हटले आहे, “महान व्यक्तिमत्व लोकमान्य टिळक यांच्या जयंतीनिमित्त मी त्यांना अभिवादन करतो . सध्याच्या परिस्थितीत जेव्हा 130 कोटी भारतीयांनी आर्थिक दृष्ट्या संपन्न आणि सामाजिकदृष्ट्या पुरोगामी अशा आत्मनिर्भर भारताची उभारणी सुरू केली आहे , तेव्हा त्यांचे विचार कधी नव्हे एवढे उपयुक्त सिद्ध होत आहेत.” “लोकमान्य टिळक हे भारतीय मुल्ये आणि व्यवस्था यावर दृढ विश्वास ठेवणारे होते. शिक्षण तसेच स्त्री सक्षमीकरण या विषयांवरील त्यांचे विचार बहुसंख्य लोकांना प्रोत्साहित करतात.” “ते संस्थापक होते. ज्या अनेक उच्च दर्जाच्या संस्था त्यांनी नावारुपाला आणल्या त्या संस्थांनी वर्षांनूवर्षे मार्गदर्शक ठरेल असे काम केले आहे.”
श्रीलंकेतल्या नैसर्गिक आपत्तीतील जिवित आणि वित्त हानीबद्दल पंतप्रधानांकडून दु:ख व्यक्त

श्रीलंकेत पूर आणि भू-स्खलनामुळे झालेल्या जिवित आणि वित्त हानीबद्दल पंतप्रधान नरेंद्र मोदी यांनी दु:ख व्यक्त केले आहे. ‘श्रीलंकेत पूर आणि भू-स्खलनामुळे झालेल्या जिवित आणि वित्त हानीबद्दल भारताला दु:ख होत आहे. या संकटाच्या काळात आम्ही श्रीलंकेतील आपल्या बंधू-भगिनींसोबत आहोत. मदत सामुग्री घेऊन आमची जहाजे रवाना करण्यात येत आहेत. पहिले जहाज उद्या सकाळी कोलंबोत पोहोचेल. दुसरे जहाज रविवारी पोहोचेल. आणखी मदत येत आहे’ असे पंतप्रधानांनी म्हटले आहे.
वाढदिवसाच्या शुभेच्छा दिल्याबद्दल राष्ट्रपती, उपराष्ट्रपती आणि इतर जागतिक नेत्यांचे पंतप्रधानांनी मानले आभार

वाढदिवसाच्या शुभेच्छा दिल्याबद्दल राष्ट्रपती, उपराष्ट्रपती आणि इतर जागतिक नेत्यांचे पंतप्रधान नरेंद्र मोदी यांनी आभार मानले आहेत. राष्ट्रपतींच्या शुभेच्छांप्रती आभार व्यक्त करत पंतप्रधान म्हणाले; "माननीय राष्ट्रपति महोदय, आपल्या या अमूल्य शुभेच्छांसाठी मनापासून आभार." उपराष्ट्रपतींच्या शुभेच्छांप्रती आभार व्यक्त करत पंतप्रधान म्हणाले; "धन्यवाद उपराष्ट्रपती महोदय, आपल्या चिंतनशील शुभेच्छांसाठी धन्यवाद." @MVenkaiahNaidu Garu" श्रीलंकेच्या राष्ट्रपतींच्या शुभेच्छांप्रती आभार व्यक्त करत पंतप्रधान म्हणाले; "शुभेच्छांकरता धन्यवाद @GotabayaR" नेपाळच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले; "आपल्या हृद्य शुभेच्छांसाठी आभार मानतो, पंतप्रधान महोदय @SherBDeuba." श्रीलंकेच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले; "मित्रवर्य, पंतप्रधान राजपक्षे शुभेच्छांसाठी धन्यवाद." डोमिनिकाच्या पंतप्रधानांनी दिलेल्या शुभेच्छांप्रती आभार व्यक्त करत पंतप्रधान म्हणाले; "आपल्या सुंदर शुभेच्छांसाठी मनापासून आभार, पंतप्रधान @Skerrit"
सीपीएसई,पीएसयु,अन्य सरकारी संघटनांची संपत्ती आणि शत्रू स्थावर मालमत्तेची  वैधानिक मुल्यांकन प्रक्रिया आणि व्यवस्था तयार करण्यासाठी मंत्री मंडळाची मान्यता

केंद्रीय मंत्री मंडळाने, धोरणात्मक निर्गुंतवणूकी अंतर्गत, केंद्रीय सार्वजनिक उपक्रमांची कमी महत्वाची संपत्ती आणि शत्रू संपत्ती अधिनियम 1968 च्या कलम ‘8 अ’ च्या चौथ्या उपकलमानुसार,गृह मंत्रालयाला,शत्रू संपत्ती संरक्षण अंतर्गत, शत्रू स्थावर मालमत्तेच्या वैधानिक मुल्यांकनासाठी संस्थागत व्यवस्था तयार करण्यासाठी मान्यता दिली आहे. सार्वजनिक उपक्रम, सीपीएसई, इतर सरकारी संघटना, तोट्यात चालणारे आणि आजारी केंद्रीय सार्वजनिक उपक्रम यासाठीही ही सुविधा उपलब्ध राहणार आहे.
गुवाहाटी येथील लोकप्रिय गोपीनाथ बोर्डोलोई आंतरराष्ट्रीय विमानतळावर विघटनशील  वस्तूंसाठी केंद्र उभारण्यासाठी आसाम औद्योगिक विकास महामंडळाला  भारतीय विमानतळ प्राधिकरणाची  जमीन भाडेतत्वावर देण्यास केंद्रीय मंत्रिमंडळाची मंजूरी

गुवाहाटी येथील लोकप्रिय गोपीनाथ बोर्डोलोई आंतरराष्ट्रीय विमानतळावर विघटनशील वस्तूंसाठी केंद्र उभारण्यासाठी आसाम औद्योगिक विकास महामंडळाला भारतीय विमानतळ प्राधिकरणाची जमीन भाडेतत्वावर देण्यास पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने मंजूरी दिली. भाडेविषयक करारावर स्वाक्षऱ्या झाल्यानंतर एकूण 4050 चौरस मीटर इतकी जमिन प्रतिवर्षी एक रुपया टोकन लायसन्स शुल्क या दराने सात वर्षांच्या अवधीसाठी दिली जाणार आहे. सात वर्षांचा प्रारंभिक अवधी समाप्त झाल्यानंतर नव्याने करार केला जाईल.
जागतिक ग्राहक हक्क दिनानिमित्त पंतप्रधानांचे ग्राहकांना अभिवादन, डिजिटल व्यवहारांना चालना देण्याचे आवाहन

जागतिक ग्राहक हक्क दिनानिमित्त ग्राहकांना अभिवादन करत त्यांनी डिजिटल व्यवहारांना चालना द्यावी, असे आवाहन पंतप्रधान नरेंद्र मोदी यांनी केले आहे. “ग्राहक हक्क दिनानिमित्त आम्ही ग्राहकांना अभिवादन करतो. त्यांच्या क्रयशक्तीवर अर्थ व्यवस्थेचा विकास अवलंबून आहे. ग्राहकांच्या हक्कांचे संरक्षण करण्यासाठी केंद्र सरकार विविध उपक्रम राबवित असून, त्यांच्या तक्रार निवारणासाठीही सरकार प्रयत्नशील आहे. या जागतिक ग्राहक हक्क संरक्षण दिनी ग्राहकांनी डिजिटल व्यवहारांना चालना द्यावी आणि भ्रष्टाचार तसेच काळा पैसा संपविण्यासाठीच्या चळवळीला हातभार लावावा.” असे पंतप्रधानांनी म्हटले आहे.
पंतप्रधानांनी जर्मनीतील भारतीय समुदायाशी साधला संवाद

नवी दिल्ली, 3 मे 2022 पंतप्रधान नरेंद्र मोदी यांनी बर्लिन येथील पॉट्सडेमर प्लॅट्झ या थिएटरमध्ये जर्मनीतील भारतीय समुदायाला संबोधित केले आणि संवाद साधला. विद्यार्थी, संशोधक आणि व्यावसायिकांचा समावेश असलेल्या जर्मनीतील यशस्वी भारतीय समुदायातील 1600 हून अधिक सदस्यांनी या कार्यक्रमात भाग घेतला. जर्मनीच्या अर्थव्यवस्थेत आणि समाजातील त्यांच्या योगदानाची पंतप्रधानांनी प्रशंसा केली. जागतिक स्तरावर भारतीय उत्पादनांचा प्रचार करून भारताच्या "वोकल फॉर लोकल" उपक्रमात योगदान देण्यासाठी त्यांना प्रोत्साहित केले.
हेमंत बिस्वा सर्मा यांनी आसामचे मुख्यमंत्री म्हणून शपथ घेतल्याबद्दल पंतप्रधानांनी त्यांचे अभिनंदन केले

हेमंत बिस्वा सर्मा आणि इतर मंत्र्यांनी आसाममध्ये शपथ ग्रहण केल्याबद्दल पंतप्रधान नरेंद्र मोदी यांनी त्या सर्वांचे अभिनंदन केले आहे. ट्वीट संदेशात पंतप्रधान म्हणाले, “आज शपथ घेतलेले हेमंत बिस्वा सर्मा आणि इतर मंत्र्यांचे मी अभिनंदन करतो. हे सर्वजण आसामच्या विकासाच्या प्रवासाला वेग देतील आणि तेथील जनतेच्या आकांक्षा पूर्ण करतील याबद्दल मला पूर्ण विश्वास वाटतो आहे.” सर्वानंद सोनोवाल यांच्या योगदानाचे देखील पंतप्रधानांनी कौतुक केले. ट्वीटरवरील संदेशात पंतप्रधान म्हणाले, “गेल्या पाच वर्षांच्या कार्यकाळात, माझे महत्त्वाचे सहकारी सर्वानंद सोनोवाल यांनी जनताभिमुख आणि विकासाभिमुख प्रशासनाची धुरा उत्तम रीतीने सांभाळली. आसाम राज्याची प्रगती साधण्यासाठी आणि राज्यात पक्ष बळकट करण्यासाठी त्यांनी दिलेले योगदान खूप मोठे आहे.”
नानाजी देशमुख यांच्या जन्मशताब्दी समारंभात पंतप्रधान उपस्थित राहणार

नानाजी देशमुख यांच्या जन्मशताब्दीनिमित्त उद्या (11 ऑक्टोबर, 2017) नवी दिल्लीत पुसा येथे होणाऱ्या कार्यक्रमात पंतप्रधान नरेंद्र मोदी उपस्थित राहतील. आयएआरआय येथे या जन्मशताब्दी वर्षानिमित्त आयोजित “तंत्रज्ञान आणि ग्रामीण जीवन” या विषयावरील प्रदर्शनास भेट देणार आहेत. या प्रदर्शनात ग्रामीण जीवनाला सुखकर बनविणारे 100हून अधिक उपकरणे आणि प्रयोग दाखविले जातील. ग्रामीण क्षेत्रातील संशोधकांशीही ते संवाद साधतील. नानाजी देशमुख आणि लोकनायक जयप्रकाश नारायण यांना पंतप्रधान पुष्पांजली अर्पण करतील. नानाजी देशमुख यांच्यावर स्मृतीप्रित्यर्थ पंतप्रधानांच्या हस्ते एक टपाल तिकीट प्रकाशित करण्यात येणार आहे. जिल्हा स्तरावर विकास कामांचा समन्वय आणि देखरेख करण्यासाठी एका पोर्टलची सुरुवातही यावेळी करण्यात येईल. तसेच ग्रामपंचायत स्तरावर ग्राम विकासाची कामे आणि त्यांच्या प्रगतीचा आढावा घेणारा ग्राम संवाद ॲप्लिकेशनचेही पंतप्रधानांच्या हस्ते उद्‌घाटन होईल. सूचना से सशक्तीकरण – अशा संकल्पनेवर हे ॲप आधारित आहे. यावेळी पंतप्रधान आयरी येथे प्लान्ट पीनोमिक्स सुविधेचे उद्‌घाटन करतील. या कार्यक्रमात पंतप्रधान महिला स्वयं बचतगट, पंचायत, जलसंवर्धन क्षेत्रातील संशोधक, आणि प्रधानमंत्री आवास योजनेचे लाभार्थीं अशा सुमारे 10,000 लोकांच्या समुदायाला संबोधित करतील.
राष्ट्रीय वैद्यकीय आयोग (एनएमसी) विधेयकातील अधिकृत दुरुस्त्यांना केंद्रीय मंत्री मंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्री मंडळाने राष्ट्रीय वैद्यकीय आयोग (एनएमसी) विधेयकातील काही अधिकृत दुरुस्त्यांना मंजुरी दिली आहे. लोकसभेत २ जानेवारी २०१८ रोजी विचार करण्यासाठी मांडण्यात आल्यानंतर आणि विभागाशी संबंधित संसदीय समितीकडे विचारासाठी पाठवण्यात आल्याच्या पार्श्वभूमीवर या विधेयकात दुरुस्त्या करण्यात आल्या आहेत. सरकारने संसदीय समितीद्वारे संसदेत २० मार्च २०१८ रोजी सादर शिफारशीं आणि वैदयकीय विद्यार्थी आणि संबंधित लोकांनी केलेल्या सूचना विचारात घेतल्या आहेत. विवरण दुरुस्त्या पुढीलप्रमाणे: · अंतिम एमबीबीएस परीक्षा संपूर्ण देशात सामायिक परीक्षा म्हणून घेतली जाईल. एक्सिट परीक्षेप्रमाणे स्वरूप असेल आणि याचे नाव राष्ट्रीय एक्सिट टेस्ट असे असेल.
चित्रपट आणि मनोरंजन उद्योगाच्या प्रतिनिधींनी मुंबईत घेतली पंतप्रधानांची भेट

चित्रपट आणि मनोरंजन उद्योगातल्या प्रतिनिधींच्या शिष्टमंडळाने आज पंतप्रधान नरेंद्र मोदी यांची मुंबईत भेट घेतली. या शिष्टमंडळात निर्माते आणि मनोरंजन उद्योगातल्या कंपन्यांचे मुख्य कार्यकारी अधिकारी होते. भारताला भविष्यात पाच ट्रिलीयन डॉलर्सची अर्थव्यवस्था बनवण्याच्या पंतप्रधानांच्या संकल्पाला शिष्टमंडळाने पाठिंबा दर्शवला. भारतात प्रसारमाध्यम आणि मनोरंजन जगताची वाढ होण्याची मोठी क्षमता आहे असे सांगत शिष्टमंडळाने याची सविस्तर माहिती पंतप्रधानांना दिली. भारताच्या अर्थव्यवस्थेत चित्रपट उद्योग मोठे योगदान देऊ शकतो असेही शिष्टमंडळाने म्हटले. मनोरंजन उद्योगासाठी लावण्यात येणाऱ्या वस्तू आणि सेवा कराचे दर एकसमान आणि कमी असावेत अशी विनंती या शिष्टमंडळाने पंतप्रधानांना केली. जागतिक मनोरंजन विश्वाची राजधानी म्हणून मुंबईचा विकास करायला हवा आणि त्यासाठी अनेक उपक्रम व अभिनव योजना राबवण्याची गरज आहे असेही या प्रतिनिधींनी सांगितले. भारतीय चित्रपट जगभरात अत्यंत लोकप्रिय आहेत असे पंतप्रधान यावेळी म्हणाले. भारताला सांस्कृतिकदृष्ट्या महासत्ता हा दर्जा देण्याच्या प्रक्रियेत चित्रपटाचा मोठा वाटा आहे असेही पंतप्रधान म्हणाले. प्रसारमाध्यम आणि मनोरंजन विश्वाला सरकारचा भक्कम पाठिंबा असून शिष्टमंडळाने दिलेल्या सूचना आणि विनंतीचा सकारात्मक विचार केला जाईल असे आश्वासन पंतप्रधानांनी दिले. या शिष्टमंडळात अभिनेता अक्षय कुमार, अजय देवगण, राकेश रोशन, प्रसून जोशी, करण जोहर आणि सिद्धार्थ रॉय कपूर यांचा समावेश होता.
शाश्वत आणि स्मार्ट नागरी विकासासाठी तांत्रिक सहकार्याबाबत भारत आणि डेन्मार्क यांच्यात झालेल्या सामंजस्य कराराला केंद्रीय मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत शाश्वत आणि स्मार्ट नागरी विकासासाठी तांत्रिक सहकार्य करण्याबाबत भारत आणि डेन्मार्क यांच्यात एप्रिल 2018 मध्ये झालेल्या सामंजस्य कराराला मंजुरी देण्यात आली. सविस्तर माहिती : शाश्वत आणि स्मार्ट नागरी विकासासाठी परस्पर तांत्रिक सहकार्य करण्याबाबत भारत आणि डेन्मार्क यांच्यात हा करार करण्यात आला आहे. या कराराअंतर्गत, माहिती-ज्ञान, संस्थात्मक सहकार्य, संशोधन आणि विकास तसेच व्यावसायिक संबध अधिक दृढ केले जाणार आहेत. स्मार्ट नागरी उपाययोजना, वसाहतीकरण, शाश्वत आणि एकात्मिक नागरी नियोजन, पुनर्विकास आणि जमिनीशी संबंधित प्रश्न अशा क्षेत्रात हे सहकार्य अपेक्षित आहे. त्याशिवाय घनकचरा व्यवस्थापन, शाश्वत वाहतूक व्यवस्था, पाणी आणि स्वच्छता व्यवस्थापन, उर्जाक्षमता अशाही विषयांवर दोन्ही देश परस्परांना मदत करतील. या कराराच्या अंमलबजावणीसाठी एक संयुक्त कृतीगट स्थापन केला जाईल. ह्या कृतीगटाच्या ठराविक कालावधीत दोन्ही देशात बैठका होतील. दोन्ही देशात,शाश्वत आणि स्मार्ट नागरी विकासाच्या क्षेत्रात, द्विपक्षीय सहकार्य वाढविण्यासाठी हा करार महत्वाचा ठरेल. तसेच, कराराच्या अंमलबजावणीमुळे, घनकचरा व्यवस्थापन, शाश्वत वाहतूक व्यवस्था, पाणी आणि स्वच्छता व्यवस्थापन, उर्जा अशा क्षेत्रात रोजगारनिर्मिती होणे अपेक्षित आहे.
विश्वकर्मा जयंतीनिमित्त पंतप्रधानांनी जनतेला दिल्या शुभेच्छा

पंतप्रधान नरेंद्र मोदी यांनी जनतेला विश्वकर्मा जयंती निमित्त शुभेच्छा दिल्या आहेत. कौशल्य आणि कर्तव्याचं भान राष्ट्राला या अमृत काळात नवीन उंची गाठून देईल असं ते म्हणाले. आपल्या ट्विटर संदेशात पंतप्रधानांनी सांगितलं , "देशवासीयांना भगवान विश्वकर्मा जयंती निमित्त अनेक शुभेच्छा. याप्रसंगी नवनिर्मिती आणि सृजनशीलतेसह सर्व प्रकारच्या रचनात्मक कार्यात सहभागी कर्मचाऱ्यांचे मी हार्दिक अभिनंदन करतो. तुमचे कौशल्य आणि कर्तव्यबुद्धी या अमृत काळात देशाला नवीन उंचीवर घेऊन जाणार आहे . "
पंडित दीनदयाल उपाध्याय यांच्या जयंतीनिमित्त पंतप्रधानांनी वाहिली  आदरांजली

पंतप्रधान नरेंद्र मोदी यांनी पंडित दीनदयाल उपाध्याय यांना त्यांच्या जयंतीनिमित्त आदरांजली वाहिली आहे. एका ट्विटमध्ये पंतप्रधान म्हणाले; "एकात्म मानव दर्शनाचे प्रणेते पंडित दीनदयाल उपाध्याय यांच्या जयंतीनिमित्त त्यांना शतशः वंदन . त्यांनी राष्ट्र निर्माणासाठी आपले आयुष्य वेचले. त्यांचे विचार देशवासियांना नेहमीच प्रेरित करतील . "
भारत-उरुग्वे यांच्या सामंजस्य कराराला मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि उरुग्वे यांच्या दरम्यान सीमा शुल्क व्यवहारात परस्पर सामंजस्य राखण्याच्या कराराला मान्यता देण्यात आली. या करारामुळे सीमा शुल्‍क प्रकरणात घडणाऱ्या गुन्ह्यांचा तपास करण्यास सहाय्य होणार असून त्यासाठी आवश्यक असणाऱ्या माहितीचे आदानप्रदान उभय देशात सुलभतेने होऊ शकणार आहे. भारतीय सीमा शुल्‍क खात्याला माहिती घेण्यासाठी आवश्यक असणाऱ्या गोष्टींचा विचार संबंधित करार करताना करण्यात आला आहे. भारत आणि उरुग्वे यांच्या दरम्यान व्यापार केला जात असताना उत्पादनाची नेमकी किंमत, मालाच्या अधिकृततेविषयीचे प्रमाणपत्र आणि मालाचा तपशील आदि माहिती देण्याची आवश्यकता असल्याचे करारात स्पष्ट करण्यात आले आहे.
पंतप्रधान-किसान योजने अंतर्गत दुसऱ्या हप्त्यासाठी आधार-संबंधित अटी शिथिल करायला मंत्रिमंडळाची मंजुरी

पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने प्रधानमंत्री किसान सम्मान निधी ही नवीन केंद्रीय योजना सुरु केली आहे. देशभरात 2 एकरपर्यंत शेतजमीन असलेल्या सर्व छोट्या आणि अल्प भूधारक शेतकऱ्यांच्या कुटुंबांना आर्थिक मदत पुरवण्यासाठी वार्षिक 6000 रुपये सहाय्य या योजनेअंतर्गत दिले जाणार आहे. माननीय पंतप्रधानांनी 24 फेब्रुवारी, 2019 रोजी या योजनेचा शुभारंभ केला आहे. ही रक्कम प्रत्येकी 2 हजार रुपयांच्या 3 हप्त्यांमध्ये लाभार्थ्यांच्या बँक खात्यात थेट जमा केली जाणार आहे. पहिल्या हप्त्यात देशभरातील एक कोटीहून अधिक शेतकऱ्यांच्या कुटुंबांना 2000 कोटी रुपयांपेक्षा जास्त रक्कम देण्यात आली आहे. उर्वरित लाभार्थ्यांना लवकरच पहिला हप्ता दिला जाणार आहे. या योजनेअंतर्गत 1 एप्रिल, 2019 नंतर 2 रा हप्ता मंजूर होईल. या संबंधात, केंद्रीय मंत्रिमंडळाने 1.2.2019 रोजी योजना मंजूर करताना सांगितले की, दुसरा हप्ता जारी करण्यासाठी लाभार्थ्यांचे आधार संलग्न बँक खाते आवश्यक आहे. मात्र दुसऱ्या हप्त्यासाठी 100 % आधार संलग्न बँक खाती मिळविणे कठीण होणार आहे, कारण आधारधारकांच्या तपशीलांचे बायो-मेट्रिक प्रमाणीकरण आवश्यक आहे. लाभार्थींचा आधार क्रमांक असणा-या व्यक्तींची माहिती घेतली नाही तर 2 एप्रिल 2019 रोजी दुसऱ्या हप्त्याला विलंब होईल आणि शेतकऱ्यांमध्ये असंतोष निर्माण होईल. त्यामुळे, ही अट शिथिल करण्यात आली आहे. तिसऱ्या हप्त्यासाठी मात्र ही अट लागू असेल. मात्र दुसऱ्या हप्त्यासाठी आधार क्रमांक अनिवार्य असेल. ही रक्कम देण्यापूर्वी माहितीची वैधता तपासण्याबाबत सरकार योग्य उपाययोजना करेल.
“परीक्षा पे चर्चा 2021” मध्ये पंतप्रधानांचा विद्यार्थी, शिक्षक आणि पालकांशी केलेला संवाद

नवी दिल्ली, 7 एप्रिल 2021 नमस्कार, नमस्कार, मित्रांनो, तुम्ही सर्व कसे आहात? तुमची परीक्षेची तयारी अगदी जोरात सुरू असेल, अशी अपेक्षा आहे? ‘परीक्षा पे चर्चा’ या कार्यक्रमाची ही पहिली व्हर्चुअल आवृत्ती आहे. तुम्हा सर्वांना कल्पना आहेच, आपण सर्व गेल्या वर्षभरापासून कोरोनाच्या सावटात आयुष्य व्यतीत करत आहोत आणि त्यामुळेच प्रत्येकालाच काही तरी नवनवीन कल्पनांचा वापर करावा लागत आहे, मला देखील तुम्हा सर्वांची प्रत्यक्ष भेट घेण्याचा मोह यावेळी टाळावा लागत आहे आणि एका नव्या स्वरुपात तुमच्या समोर यावे लागत आहे. तुम्हाला प्रत्यक्ष भेटता न येणे, तुमच्या चेहऱ्यावर ओसंडून वाहणारा आनंद पाहायला न मिळणे, तुमच्या आशाआकांक्षा आणि तुमच्या उत्साहाचा अनुभव घ्यायला न मिळणे ही खरोखरच माझ्या दृष्टीने एक मोठी हानी आहे. पण तरीही परीक्षा तर होणार आहेतच, तुम्ही आहात, मी आहे, परीक्षा आहेत, तर मग आपण परीक्षांविषयीच चर्चा करणे केव्हाही चांगले म्हणून आपण ही चर्चा सुरू ठेवणार आहोत आणि या वर्षी देखील त्यात खंड पडू देणार नाही. आता आपण आपल्या चर्चेची सुरुवात करत आहोत. यावेळी सुरुवातीला मला आपल्या देशवासीयांना देखील एक गोष्ट सांगायची आहे आणि पालकांना सांगायची आहे, शिक्षकांना सांगायची आहे. ही ‘परीक्षा पे चर्चा’ आहे पण ही केवळ परीक्षेचीच चर्चा नाही आहे. यामध्ये अनेक प्रकारची चर्चा होऊ शकते. एक हलके फुलके वातावरण निर्माण करायचे आहे, एक नवा आत्मविश्वास निर्माण करायचा आहे आणि जसे तुम्ही घरी बसून गप्पागोष्टी करता, आपसात गप्पा मारता, आपल्या मित्रमैत्रिणींशी गप्पा मारता, अगदी तशाच प्रकारे आपण देखील आज चर्चा करायची आहे. प्रश्न- 1-
पंतप्रधानांनी मादागास्करच्या राष्ट्राध्यक्षांचे आभार मानले आणि सीडीआरआयच्या प्रयत्नांमध्ये हवामान बदलामुळे द्वीपकल्पीय देशांना भेडसावणारी आव्हाने केली अधोरेखित

नवी दिल्‍ली, 5 मे 2022 आपत्ती प्रतिरोधक पायाभूत सुविधा आघाडीद्वारे हवामान आणि आपत्ती प्रतिरोधकतेला प्रोत्साहन देण्यासाठी,भारत करत असलेल्या नेतृत्वाचा स्वीकार केल्याबद्दल पंतप्रधान नरेंद्र मोदी यांनी मादागास्करचे राष्ट्राध्यक्ष अँड्री निरिना राजोएलीना यांचे आभार मानले आहेत. मादागास्करच्या राष्ट्राध्यक्षांच्या ट्विटला प्रतिसाद देताना पंतप्रधानांनी ट्विट केले; "धन्यवाद राष्ट्राध्यक्ष @SE_Rajoelina. हवामान बदलामुळे द्वीपकल्पीय देशांना भेडसावणारी आव्हाने हे आपत्ती प्रतिरोधक पायाभूत सुविधा आघाडी उपक्रमांतर्गत प्रतिरोधक पायाभूत सुविधा निर्माण करण्याच्या आमच्या प्रयत्नांच्या प्रमुख केंद्रस्थानी आहे."
पंतप्रधानांनी नुआखई उत्सवानिमित्त  ओडिशाच्या नागरिकांना दिल्या शुभेच्छा

पंतप्रधान नरेंद्र मोदी यांनी नुआखई सणानिमित्त ओडिशाच्या नागरिकांना शुभेच्छा दिल्या आहेत. “नुआखई जुहार ! नुआखई सण साजरा करणाऱ्या ओडिशाच्या लोकांना माझ्याकडून शुभेच्छा. हा सण समाजात आणखी आनंद घेऊन येईल अशी मी आशा करतो”, असे पंतप्रधान नरेंद्र मोदी यांनी आपल्या शुभेच्छा संदेशात म्हटले आहे.
हनुमान जयंतीच्या मंगल प्रसंगी पंतप्रधानांनी जनतेला दिल्या शुभेच्छा

पंतप्रधान नरेंद्र मोदी यांनी जनतेला हनुमान जयंतीच्या शुभेच्छा दिल्या आहेत. आपल्या ट्विट संदेशात मोदी म्हणाले की, हनुमान जयंतीचा हा मंगल प्रसंग भगवान हनुमानाची दयाबुद्धी आणि समर्पणाचे स्मरण करण्याचा दिवस आहे. कोरोनाशी सुरु असलेल्या लढ्यात हनुमंताचे आशीर्वाद मिळावेत अशी प्रार्थना पंतप्रधानांनी केली आणि हनुमानाचे जीवन व त्यांचे आदर्श आपणा सर्वांना सदैव प्रेरणा देत राहो अशी सदिच्छा व्यक्त केली.
ऑस्ट्रेलियाबरोबरच्या नागरी अणू सहकार्य कराराला केंद्रीय मंत्रिमंडळाची मान्यता

पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत ऑस्ट्रेलिया बरोबरच्या नागरी अणू सहकार्य कराराला मंजूरी देण्यात आली. 13 नोव्हेंबर, 2015 ला हा करार अंमलात आणण्यात आला असून त्यासाठी प्रशासनिक व्यवस्थाही करण्यात आली. ऑस्ट्रेलियाबरोबरच्या इंधन पुरवठा व्यवस्थेमुळे अणु ऊर्जा विस्तारात सहकार्याव्दारे ऊर्जा सुरक्षितता वृध्दिंगत व्हायला मदत होणार आहे. 2015 या वर्षात नागरी अणू सहकार्याला चालना देणा-या अनेक ठळक घडामोडी झाल्या. जपानचे पंतप्रधान ॲबे यांच्या डिसेंबर मधल्या भारत भेटीत व्दिपक्षीय नागरी अणू करारावर स्वाक्ष-या झाल्या. 2015 च्या 25-27 जानेवारीमध्ये पंतप्रधान नरेंद्र मोदी यांनी अमेरिकेचे राष्ट्राध्यक्ष बराक ओबामा यांचे आदरातिथ्य केले त्या दरम्यान नागरी अणू करार कार्यान्वयनाबाबत पुन्हा बोलणी झाली. रशिया आणि फ्रांन्स समवेत नागरी अणू सहकार्य या वर्षात पुढे नेण्यात आले. तर कॅनडा बरोबर युरेनियमच्या पुरवठयाबाबतही करार पूर्णत्वाला गेला आहे.
बेल्जियम दुहेरी कर आकारणी  व कर चुकवेगिरी  प्रतिबंध करार सुधारणा करण्याच्या प्रोटोकॉलला केंद्रीय मंत्रिमंडळाची मंजूरी

दुहेरी कर आकारणी आणि कर चुकवेगिरी रोखण्यासाठी बेल्जियमबरोबरच्या करारामध्ये सुधारणा करण्याच्या प्रोटोकॉलला आज पंतप्रधान नरेंद्र मोदी यांच्या अध्यक्षतेखाली झालेल्या केंद्रीय मंत्रिमंडळाच्या बैठकीत मंजूरी देण्यात आली. यामुळे दोन्ही देशांमधील करासंबंधीची माहितीची देवाण-घेवाण अधिक विस्तृत होणार आहे. यामुळे कर चुकवेगिरीला आळा घालणे शक्य होणार आहे.
दुरध्वनीद्वारे पंतप्रधानांना उरी दहशतवादी हल्ल्याचा शोक संदेश

अफगाणिस्तानचे राष्ट्रपति डॉ. मोहम्मद अशरफ घानी यांनी पंतप्रधानांना दूरध्वनी करुन जम्मू आणि काश्मीरच्या उरी येथील दहशतवादी हल्ल्याबद्दल शोक व्यक्त केला. राष्ट्रपति घानी यांनी सीमेवरील दहशतवादी हल्ल्याचा तीव्र निषेध केला आणि दहशतवादाचा बीमोड करण्यासाठी अफगाणिस्तान भारताच्या पाठीशी असल्याचे सांगितले. शहीद जवानांच्या कुटुंबियांप्रति राष्ट्रपती घानी यांनी शोकभावना व्यक्त केल्या. अफगाणिस्तानच्या पाठिंब्यासाठी पंतप्रधानांनी राष्ट्रपती घानी यांचे आभार मानले.